Eldur kviknaði í mó á Akranesi í dag . Var slökkviliðið kallað til , enda erfitt að eiga við slíkan eld . „ Það er svo ofsalega þurrt að það þarf ekkert til , ” sagði slökkviliðsstjórinn á Akranesi , Þráinn Ólafsson í samtali við Skessuhorn . Slökkviliðsmennirnir voru við störf á Flatahverfinu á Akranesi þegar ljósmyndara bar að . Þeir sögðu erfitt að segja til um upptök eldsins en bentu þó á sígarettustubb á einum stað . Þráinn bað fólk að sýna gætni þegar það losar sig við stubbana . Skemmst er frá því að segja þegar kviknaði í gróðri út frá vindlingi við Glym í Botnsdal á dögunum .